CELEX: 62015CN0249
Language: el
Date: 2015-05-28 00:00:00
Title: Υπόθεση C-249/15: Αίτηση προδικαστικής αποφάσεως την οποία υπέβαλε το Østre Landsret (Δανία) στις 28 Μαΐου 2015, Wind 1014 GmbH και Kurt Daell κατά Skatteministeriet

27.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 245/12
            
         Αίτηση προδικαστικής αποφάσεως την οποία υπέβαλε το Østre Landsret (Δανία) στις 28 Μαΐου 2015, Wind 1014 GmbH και Kurt Daell κατά Skatteministeriet
   (Υπόθεση C-249/15)
   (2015/C 245/16)
   Γλώσσα διαδικασίας: η δανική
   
      Αιτούν δικαστήριο
   
   Østre Landsret
   
      Διάδικοι στην υπόθεση της κύριας δίκης
   
   
      Προσφεύγοντες: Wind 1014 GmbH, Kurt Daell
   
      Καθού: Skatteministeriet
   
      Προδικαστικά ερωτήματα
   
   
               1)
            
            
               Συνάδει με το δίκαιο της Ένωσης, ιδίως δε με το άρθρο 56 ΣΛΕΕ, το να μην επιτρέπεται κατ’ ουσίαν η έναρξη χρήσεως οχήματος που καλύπτεται από συμφωνία χρηματοδοτικής μισθώσεως μεταξύ εκμισθώτριας εταιρίας που εδρεύει σε ένα κράτος μέλος και μισθωτή που είναι κάτοικος ή διαμένει σε άλλο κράτος μέλος, στο οδικό δίκτυο του οποίου το όχημα προορίζεται να χρησιμοποιηθεί (βλ. παρακάτω ερώτημα 2), κατά το χρονικό διάστημα που εκκρεμεί ενώπιον των αρχών η διεκπεραίωση αιτήσεως για χορήγηση άδειας καταβολής αναλογικού τέλους ταξινομήσεως για το όχημα αυτό σε σχέση με την περίοδο κατά την οποία επιδιώκεται η χρήση του οχήματος εντός του εν λόγω κράτους μέλους;
            
         
               2)
            
            
               Συνάδει με το δίκαιο της Ένωσης, ιδίως δε με το άρθρο 56 ΣΛΕΕ, το γεγονός ότι ένα εθνικό μέτρο που συνιστά προϋπόθεση για τη ταξινόμηση ή την αναλογική προσαρμογή του τέλους ενός οχήματος για προσωρινή και όχι μόνιμη χρήση απαιτεί προηγούμενη έγκριση ή συνεπάγεται ότι:
               
                           i)
                        
                        
                           οι αρχές απαιτούν την καταβολή ολόκληρου του δανικού τέλους ταξινομήσεως ως προϋπόθεση για άμεση χρήση και ότι η διαφορά μεταξύ του συνολικού ποσού του τέλους και του αναλογικού ποσού του τέλους που έχει υπολογιστεί επιστρέφεται εντόκως, εάν η άδεια χορηγηθεί εν συνεχεία, και/ή ότι
                        
                     
                           ii)
                        
                        
                           οι αρχές απαιτούν καταβολή ολόκληρου του τέλους ταξινομήσεως ως προϋπόθεση για άμεση χρήση, και το ποσό αυτό δεν προσαρμόζεται, ενώ το υπερβάλλον δεν επιστρέφεται όταν παύσει η προσωρινή χρήση, σε περίπτωση που η άδεια δεν δοθεί;